ตามจับอดีตโจ๋ ร่วมฆ่าตำรวจ ตีหัวดับ เร่ร่อนหนีคดี11ปี ไม่รอด 
อดีตวัยรุ่น ผู้ต้องหาร่วมฆ่าตำรวจ ตีด้วยขวด หน้าผับที่สกลนครจนเสียชีวิตหนี ก่อเหตุตอนอายุ 17 หนีไป 11 ปี ยึดอาชีพเป็นเซลส์ตระเวนขายเครื่องใช้ไฟฟ้า ไม่มีที่อยู่เป็นหลักแหล่ง แต่ไม่รอด ป.ตามรวบตัวได้ขณะอายุ 28 ปี   ,เวลา 10.00 น. วันที่ 23 พ.ย. ที่กองบังคับการปราบปราม พล.ต.ต.จิรภพ ภูริเดช ผบก.ป. สั่งการให้ พ.ต.อ.บุญลือ ผดุงถิ่น ผกก.3 บก.ป. พ.ต.ท.ธีรภาส ยั่งยืน สว.กก.3 บก.ป. นำกำลังจับกุม นายอนุชา จันดีสี อายุ 28 ปี อยู่บ้านเลขที่ 199 หมู่ 1 ต.โพนสูง อ.สว่างแดนดิน จ.สกลนคร ตามหมายจับศาลจังหวัดสกลนครแผนกคดีเยาวชนและครอบครัว ที่ จ.40/2552 ลงวันที่ 16 ต.ค. 2552 ข้อหา ร่วมกันฆ่าผู้อื่น, ร่วมกันมีอาวุธปืนไว้ในความครอบครองโดยไม่ได้รับอนุญาต และร่วมกันพาอาวุธปืนติดตัวไปในเมือง หมู่บ้าน หรือทางสาธารณะ จับได้ที่ รพ.เทพรัตน์ อ.เมืองนครราชสีมา   ,พ.ต.ท.ธีรภาส เผยว่า เมื่อคืนวันที่ 18 เมษายน 2550 นายอนุชา และพวกประมาณ 4-5 คน ได้เข้าไปเที่ยวสถานบริการเสริมมิตรผับ อ.สว่างแดนดิน จ.สกลนคร แล้วเกิดการเขม่นกับกลุ่มตำรวจ สภ.ส่องดาว จ.สกลนคร เมื่อร้านเลิกกลุ่มผู้ต้องหาได้ตามมาหาเรื่องกลุ่มเจ้าหน้าที่ตำรวจที่ลานจอดรถอีกครั้ง หนึ่งในกลุ่มผู้ต้องหาได้ใช้ขวดเหล้าตีศีรษะ ส.ต.ต.จันที เสโท ผบ.หมู่ ป. สภ.ส่องดาว จนล้มลงกับพื้นขณะที่วัยรุ่นอีกคน ได้ชักปืนออกมาจ่อที่เจ้าหน้าที่ตำรวจที่พยายามเข้าไปช่วยเหลือเพื่อน ก่อนที่กลุ่มผู้ต้องหาจะรีบขี่รถจักรยานยนต์แยกย้ายกันหลบหนีไป ,พ.ต.ท.ธีรภาส กล่าวต่อว่า ส.ต.ต.จันที ได้เสียชีวิตขณะนำส่งโรงพยาบาล ผลการชันสูตรพบว่าเสียชีวิตจากเหตุเลือดคั่งในสมอง พนักงานสอบสวน สภ.สว่างแดนดิน ท้องที่เกิดเหตุได้สอบสวน และขออำนาจศาลออกหมายจับกลุ่มวัยรุ่นดังกล่าว รวม 4 ราย,จนเวลาผ่านไปกว่า 10 ปี เจ้าหน้าที่ชุดจับกุมสืบสวนทราบว่า นายอนุชาและภรรยา มาประกอบอาชีพเป็นเซลส์ขายเครื่องใช้ไฟฟ้า ไม่มีที่อยู่เป็นหลักแหล่ง ตระเวนขายสินค้าทั่วภาคอีสาน กระทั่งพบว่า นายอนุชา กำลังจะเดินทางมาทำธุระที่ รพ.เทพรัตน์ อ.เมืองนครราชสีมา จึงนำกำลังจับกุมดังกล่าว,  สอบสวน นายอนุชา ให้การรับสารภาพตลอดข้อกล่าวหา นำตัวส่งพนักงานสอบสวน สภ.สว่างแดนดิน จ.สกลนคร ดำเนินการต่อไป.
อดีตวัยรุ่น ผู้ต้องหาร่วมฆ่าตำรวจ ตีด้วยขวด หน้าผับที่สกลนครจนเสียชีวิตหนี ก่อเหตุตอนอายุ 17 หนีไป 11 ปี  ยึดอาชีพเป็นเซลส์ตระเวนขายเครื่องใช้ไฟฟ้า ไม่มีที่อยู่เป็นหลักแหล่ง แต่ไม่รอด
ฆ่าตำรวจ,หนี11ปี,หนีคดี11ปี,ฆ่าตำรวจหนี11ปี,ข่าวทั่วไป